Leonas Valkūnas (1949)

Leonas Valkūnas (g. 1949 m. sausio 16 d. Vilniuje) – Lietuvos fizikas, habilituotas fizinių mokslų daktaras.

 Biografija 

1956–1967 m. mokėsi Vilniaus Antano Vienuolio vidurinėje mokykloje. 1967–1972 m. studijavo Vilniaus universiteto Fizikos fakultete, 1969–1972 m. – Kijevo valstybiniame universitete, 1972–1976 m. – Vilniaus universiteto aspirantūroje. 1976 m. VU apgynė fizikos ir matematikos mokslų kandidato (dabar – daktaro) disertaciją „Eksitoninių spektrų priemaišiniuose ir stipriai sužadintuose kristaluose tyrimai“Lietuvos mokslininkų (registruojamų pagal išduotus mokslo laipsnių diplomus) sąrašas: fiziniai mokslai . Nuoroda tikrinta 2010-12-23.. 1987 m. Baltarusijos TSR Mokslų akademijos Fizikos institute apgynė fizikos ir matematikos mokslų daktaro (dabar – habilituoto fizinių mokslų daktaro) disertaciją „Priemaišinių organinių struktūrų optinių savybių eksitoninėje spektro srityje teorija“.

1977–1979 m. buvo Fizikos instituto jaunesnysis, 1979–1988 m. – vyresnysis, o nuo 1989 m. – vyriausiasis mokslo darbuotojas. 1992–2002 m. buvo Fizikos instituto direktorius, dabar – Molekulinių darinių fizikos laboratorijos vedėjasFizikos instituto Molekulinių darinių fizikos laboratorija. Nuoroda tikrinta 2010-12-23.. VU FF Teorinės fizikos katedros vedėjasVilniaus universiteto Fizikos fakulteto Teorinės fizikos katedra . Nuoroda tikrinta 2010-12-23..

Nuo 1993 m. – docentas, nuo 1996 m. – profesorius. Nuo 2001 m. yra Lietuvos mokslų akademijos narys ekspertasLietuvos mokslų akademijos nariai ekspertai. Nuoroda tikrinta 2010-12-23..

 Mokslinė veikla 

Pagrindinės mokslinės veiklos sritys: sužadinimo ir krūvio pernašos reiškiniai fotosintezėje, molekulinių struktūrų, biologinių molekulių spektroskopija.

 Bibliografija 

 Eugenijus Gaižauskas, Leonas Valkūnas. Lazerinės spektroskopijos pagrindai. Vilnius: Fizikos institutas, 1995. – 112 p.:iliustr. ISBN 9986-526-04-3
 Herbert van Amerongen, Leonas Valkunas, Rienk van Grondelle. Photosynthetic excitions. Singapore: World Scientific, 2000. – 590 p.:iliustr. ISBN 9810-232-80-2
 Julijonas Jonas Kaladė, Leonas Valkūnas. Matematinis modeliavimas ir sinergetikos pagrindai. Vilnius: Vilniaus universiteto leidykla, 2009. – 21 p.:iliustr. ISBN 978-9955-33-388-3

 Įvertinimas 

 2001 m. Lietuvos mokslo premija už darbų ciklą „Eksitonai fotosintezėje (1990–2000 m.)“2001 m. Lietuvos mokslo premijų laureatai. Nuoroda tikrinta 2010-12-23.;
 2017 m. Lietuvos mokslo premija už darbų ciklą „Fotoindukuotų vyksmų savireguliacija ir valdymas molekuliniuose nanodariniuose“Paskirtos 2017 M. Lietuvos mokslo premijos

 Šaltiniai 

Kategorija:Lietuvos fizikai
Kategorija:Lietuvos mokslo premijos laureatai